En prencipiar a Primera Guerra Mundial, o Reino d'Italia estió un país neutral, dica abril de 1915, quan dentró en a guerra en aduya d'os Aliatos, encara que o país feba parte d'o sistema d'alianzas melitars d'as Potencias Centrals antis d'a guerra. As tropas d'o Regio Eserzito italián luitoron contra as tropas de l'Imperio Austro-hongaro en a muga entre os dos países, en un frent que recibió o nombre de Teatro d'operacions d'Italia. Italo Gariboldi profitó bien d'a suya partecipación en a guerra, en logrando dos ascensos por meritos de guerra y en recebindo a Medalla d'Archent a o Valor Melitar, a maxima condecoración melitar italiana a o valor.